CELEX: 52009XX1117(03)
Language: hu
Date: 2009-10-05 00:00:00
Title: 777. sz. határozat ( 2009. október 5. ) a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Haszkovo megyében található 1-18. Trakiya blokkban folytatandó kutatására és feltárására vonatkozó engedélyezési eljárás megindításáról és az engedély versenypályázati eljárás útján történő megadásának bejelentéséről

17.11.2009   
            
            
               HU
            
            
               Az Európai Unió Hivatalos Lapja
            
            
               C 276/41
            
         777. sz. HATÁROZAT
   
   (2009. október 5.)
   a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Haszkovo megyében található 1-18. „Trakiya” blokkban folytatandó kutatására és feltárására vonatkozó engedélyezési eljárás megindításáról és az engedély versenypályázati eljárás útján történő megadásának bejelentéséről
   2009/C 276/09
   BOLGÁR KÖZTÁRSASÁG
   MINISZTERTANÁCS
   A földfelszín alatti természeti erőforrásokról szóló törvény 5. cikkének 2. pontja, 42. cikke (1) bekezdésének 1. pontja és 44. cikkének (3) bekezdése értelmében, összefüggésben az energiatörvény kiegészítő rendelkezésének 4. cikke (2) bekezdése 16. pontjával és 1. szakasza 24a. pontjával,
   A MINISZTERTANÁCS AZ ALÁBBI HATÁROZATOT HOZTA:
   
               1.
            
            
               Eljárás indul a mellékletben 1–10. sorszám alatt meghatározott koordinátákkal kijelölt vonalakkal határolt, 940,12 km2 alapterületű felszíni területen, az 1-18. „Trakiya” blokkban található kőolaj és földgáz kutatására és feltárására vonatkozó engedély megadása céljából.
            
         
               2.
            
            
               Az 1. pontban említett engedély megadása versenypályázati eljárás útján történik.
            
         
               3.
            
            
               A kutatási és feltárási engedély érvényessége a kutatási és feltárási megállapodás hatálybalépésével kezdődő ötéves időszakra szól, és ez az időszak a földfelszín alatti természeti erőforrásokról szóló törvény 31. cikkének (3) bekezdésével összhangban meghosszabbítható.
            
         
               4.
            
            
               Az 1. pont szerinti engedély megadására irányuló versenypályázati eljárás lefolytatására az e határozatnak az Európai Unió Hivatalos Lapjában történő közzétételét követő 150. napon, a Gazdasági, Energiaügyi és Idegenforgalmi Minisztérium épületében kerül sor, a következő címen: ul. Triaditsa 8, Sofia.
            
         
               5.
            
            
               A pályázati dokumentáció megvásárlásának határideje az e határozatnak az Európai Unió Hivatalos Lapjában történő közzétételét követő 120. napon 17 óra.
            
         
               6.
            
            
               A versenypályázati eljárásban való részvételi jelentkezés benyújtásának határideje az e határozatnak az Európai Unió Hivatalos Lapjában történő közzétételét követő 130. napon 17 óra.
            
         
               7.
            
            
               A pályázati dokumentációnak megfelelő ajánlatok benyújtásának határideje az e határozatnak az Európai Unió Hivatalos Lapjában történő közzétételét követő 144. napon 17 óra.
            
         
               8.
            
            
               A versenypályázati eljárásban való részvételhez nincs szükség személyes jelenlétre.
            
         
               9.
            
            
               A pályázati dokumentáció ára 500 BGN. A pályázati dokumentáció a Gazdasági, Energiaügyi és Idegenforgalmi Minisztérium ul. Triaditsa 8, Sofia cím alatti épületének 802. irodájában vásárolható meg az 5. pontban meghatározott időszak során.
            
         
               10.
            
            
               A versenypályázati eljárásban való részvételre jelentkezőknek eleget kell tenniük a földfelszín alatti természeti erőforrásokról szóló törvény 23. cikkének (1) bekezdése szerinti követelményeknek.
            
         
               11.
            
            
               A pályázatokat – a pályázati dokumentációban foglaltaknak megfelelően – a javasolt munkaprogramok, a környezetvédelemre és a képzésre szánt erőforrások, a bónuszok, valamint a pályázók irányítási és pénzügyi kapacitása alapján bírálják el.
            
         
               12.
            
            
               A versenypályázati eljárásban való részvételért 10 000 BGN letét fizetendő, amelyet a 6. pontban meghatározott határidőig kell befizetni a Gazdasági, Energiaügyi és Idegenforgalmi Minisztériumnak a pályázati dokumentációban megjelölt számlaszámára.
            
         
               13.
            
            
               Amennyiben a pályázó pályázati eljárásban való részvételét elutasítják, a letétet a pályázó elutasításról történő értesítésének napját követő 14 napon belül visszafizetik.
            
         
               14.
            
            
               A nyertes ajánlattevő letétjét visszatartják, a többi ajánlattevő letétjét pedig a Minisztertanács által a kutatási és feltárási engedély megadására vonatkozóan hozott határozatnak az Állami Közlönyben történő közzétételét követő 14 napon belül visszafizetik.
            
         
               15.
            
            
               A versenypályázati eljárásban való részvételi jelentkezéseket és a versenypályázati eljárás keretében összeállított ajánlatokat a Gazdasági, Energiaügyi és Idegenforgalmi Minisztérium ul. Triaditsa 8, Sofia cím alatti épületében kell benyújtani a földfelszín alatti természeti erőforrásokról szóló törvény 46. cikkében foglalt követelményeknek megfelelően, bolgár nyelven.
            
         
               16.
            
            
               Az ajánlatoknak meg kell felelniük a pályázati dokumentációban meghatározott követelményeknek és feltételeknek.
            
         
               17.
            
            
               A versenypályázati eljárás lefolytatására akkor is sor kerül, ha csak egyetlen pályázó részvételét engedélyezik.
            
         
               18.
            
            
               A gazdasági, energiaügyi és idegenforgalmi miniszter:
            
         
               18.1.
            
            
               megküldi e határozat szövegét az Európai Unió Hivatalos Lapjában és az Állami Közlönyben, továbbá a Minisztertanács internetes oldalain való közzététel céljából;
            
         
               18.2.
            
            
               gondoskodik a versenypályázati eljárás lebonyolításáról.
            
         
               19.
            
            
               E határozat ellen az Európai Unió Hivatalos Lapjában történő közzétételét követő 14 napon belül fellebbezés nyújtható be a Legfelsőbb Közigazgatási Bírósághoz.
            
         
      
         
            a miniszterelnök
         
         Bojko BORISZOV
         
      
      
         
            a minisztertanács főtitkára
         
         Roszen ZSELJAZKOV
         
      
      
         Hiteles másolat,
         
            a kabinetiroda vezetője
         
         Veszelin DAKOV
         
      
   
   
      MELLÉKLET
      
         A KOORDINÁTÁK JEGYZÉKE
      
      Az 1-18. „Trakiya” blokk földrajzi koordinátái (az 1950. évi koordinátarendszer szerint):
      
                  1.
               
               
                  41° 50′ 34,275″ É
               
               
                  25° 42′ 41,441″ K
               
            
                  2.
               
               
                  41° 50′ 45,014″ É
               
               
                  26° 00′ 44,523″ K
               
            
                  3.
               
               
                  41° 52′ 55,884″ É
               
               
                  26° 00′ 42,506″ K
               
            
                  4.
               
               
                  41° 53′ 06,026″ É
               
               
                  26° 22′ 23,117″ K
               
            
                  5.
               
               
                  41° 49′ 17,984″ É
               
               
                  26° 22′ 24,265″ K
               
            a bolgár–török és a bolgár–görög határ:
      
                  6.
               
               
                  41° 39′ 31,125″ É
               
               
                  26° 04′ 10,596″ K
               
            
                  7.
               
               
                  41° 39′ 23,120″ É
               
               
                  25° 49′ 25,406″ K
               
            
                  8.
               
               
                  41° 46′ 21,391″ É
               
               
                  25° 49′ 17,766″ K
               
            
                  9.
               
               
                  41° 46′ 18,068″ É
               
               
                  25° 42′ 36,679″ K
               
            
                  10.
               
               
                  41° 50′ 34,275″ É
               
               
                  25° 42′ 41,441″ K